  Виталий Пронин 10-тӥ шуркынмонэ Ижын туала драматургилы но режиссуралы сӥзем центр усьтӥськоз. Со Удмурт филармонилэн юртаз ужалоз: арнялы быдэ пичи сцена вылын репетициос, лыдӟонъёс но перфомансъёс ортчылозы. Центрлэсь ужзэ «Les partisans» театрысь егитъёс, радиозаводлэн театр-студиез но Удмурт кун филармония радъяло.Центрын ик туала удмуртъёслэн улонзылы сӥзем вербатим пуктозы. Вербатим — драмалэн огез тужгес но секыт жанрез, актёръёс зэмос адямиослэсь гожтыса кельтэм малпанъёссэ верало, озьыен, спектакль быдэсак монологъёслэсь яке диалогъёслэсь кылдэ.13-тӥ шуркынмонэ, 19.00 часлы мылкыд карисьёсты вербатимез пуктон уже пыриськыны ӧтиськом: шудӥсь муртъёс но материал люкан бордын ужась волонтёръёс кулэ.Нош центрлэн усьтӥськон нуналаз, 10-тӥ шуркынмонэ «Ликбез: Выль драма» проектэ пыриськись егитъёс Я. Пулиновичлэсь «Наташина мечта» пьесазэ но И. Вырыпаевлэсь «Иллюзии» пьесазэ лыдӟозы. Теги: вербатим Иж туаладраматургилынорежиссуралысземцентр удмуртлык  